KOMMISSIONENS BESLUTNING af 29. november 1996 om ændring af beslutning 80/804/EØF om veterinærpolitimæssige betingelser og udstedelse af sundhedscertifikat ved indførsel af fersk kød fra Canada (EØS-relevant tekst) (96/727/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved akten vedrørende Østrigs, Finlands og Sveriges tiltrædelse, særlig artikel 16, og
ud fra følgende betragtninger:
Kommissionens beslutning 80/804/EØF (2), senest ændret ved beslutning 81/662/EØF (3), fastsætter veterinærpolitimæssige betingelser og bestemmelser om udstedelse af sundhedscertifikat;
det er muligt uden at risikere sygdomsspredning at acceptere kød fra kvæg, hvis de pågældende dyr har oprindelse i Canada eller USA og har tilbragt en del af deres tid i et af disse lande;
både Canada og USA har over for Kommissionen forpligtet sig til at underrette Kommissionen og medlemsstaterne senest 24 timer efter bekræftelse af forekomsten af en ondartet epizootisk sygdom;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilaget til beslutning 80/804/EØF affattes som angivet i bilaget til nærværende beslutning.
Artikel 2
Denne beslutning finder anvendelse fra femtendedagen efter dens meddelelse til medlemsstaterne.
Artikel 3
Denne beslutning er rettet til medlemsstaterne.
Udfærdiget i Bruxelles, den 29. november 1996.